paragraph_text: Mladi i obrazovani, izvorni nacionalist Juan Pablo Duarte zajedno s Matias Ramón Mellom i Franciscom del Rosariom Sanchezom osnovao je pokret otpora La Trinitaria ("Trojstvo") 1838. godine. Organizacija je radila u tajnosti zbog mogućnosti otkrivanja od strane haićanskih vlasti. Broj članova se naglo povećavao ali su otkriveni te su morali promijeniti svoje ime u La Filantrópica (doslovno "filantropijsko", na španjolskom), te su nastavili raditi protiv Haićana. Godine 1843. pokušan je udar protiv haićanskog predsjednika Jeana Pierra Boyera, ali neuspiješno neki članovi La Trinitarie su uhićeni a Durante je napustio otok. Duarte je tražilo podršku u Kolumbiji i Venezueli, ali neuspiješno. U prosincu 1843. pobunjenici su pozvali Duarta da se vratiti jer su morali djelovati brzo pošto su se bojali da će Haićani saznati za planove pobune. Duarte se nije vratio zbog bolesti, te su pobunjenici odlučili poduzeti akciju pod vodstvom Francisca del Rosaria Sáncheza, Ramóna Matíasa Mella i Pedra Santane.